open-index/open-wikipedia-markdown huggingface dataset:
גבהניים

**גבהניים** (שם מדעי: Pentacerotidae) היא משפחת דגים ימיים מסדרת הדקראים. דגים אלה בעלי ראשים ולסתות צרות וסנפירי גב גבוהים מעוגלים מעט. רובם מצויים בשוניות אלמוגים בעומק של מתחת 100 מ' מתחת למים, אך חלקם חיים גם במים רדודי יותר. הם מזכירים מעט את דגי הפרפרון.

תפוצתם היא בעיקר באוקיינוסים ההודי והשקט וכן במערב האוקיינוס השקט ובדרום האוקיינוס ההודי.

לחלקם מהמינים ישנם פסים שחורים לבנים ואילו אחרים בעלי צבעים כהים, כחולים או אפורים. הגדול במשפחה הוא המין *Paristiopterus labiosus* שאורכו מגיע ל־100 ס"מ.

## מיון
*משפחה **גבהניים** (Pentacerotidae)
**סוג ומין יחיד Evistias acutirostris
**סוג ומין יחיד גָּבְהָן מִפְרָשִׂי (*Histiopterus typus*)
**סוג ומין יחיד Parazanclistius hutchinsi
**סוג Paristiopterus
**סוג ומין יחיד Pentaceropsis recurvirostris
**סוג Pentaceros
**סוג ומין יחיד Zanclistius elevatus

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1859
קטגוריה:טקסונים שתוארו בידי אלברט גינטר
קטגוריה:דמויי-דקר
מוראביטון (התנועה האיסלאמית)

**מוּרַאבִּיטוּן** (בערבית المرابطون; בתעתיק מדויק: **אלמראבטון**) ו**מוּרַאבִּיטַאת** (בערבית المرابطات; בתעתיק מדויק: **אלמראבטאת**)
הם שני ארגונים אסלאמיסטיים, האחד של גברים (אַל-מוּרַאבּיטוּן) והשני של נשים (אַל-מוּראבּיטַאת), המגינים לטענתם על הר הבית והמבנים המוסלמים שעליו מפני לא מוסלמים, בעיקר יהודים. 
מוראביט (ערבית) הוא מונח שמקורו בקוראן, המזמין את המאמינים לשמש כחיל חלוץ של נאמני האסלאם המגינים בגופם על מקומות קדושים מאימת הכופרים שמאיימים לבזותו. הארגון מונה למעלה מ-1,000 חברים וחברות.
פעילי שני הארגונים מתקבצים על הר הבית בכל יום ליד מסגד אל-אקצא. הם מתפללים, לומדים קוראן ותג'ויד (تجويد), שהיא אמנות הקריאה הנכונה בקוראן. כאשר נחשפת לדעתם נוכחות של קבוצות יהודיות בהר הבית או תפילת יהודית במקום, הם מסתופפים מסביב בקריאות "אל-אקצא בסכנה" ו"אללה אכבר".  ב-8 בספטמבר שנת 2015 הוכרזה על יד שר הפנים פעילותן של שתי עמותות אלו כבלתי חוקית.

## פעילות
הארגון פועל כנראה משנת 2012 באמצעות הפלג הצפוני של התנועה האסלאמית שבראשות השייח' ראאד סלאח. עיקר פעילותו היא הגברת נוכחותם של המוסלמים ברחבת מסגד אל-אקצא תוך הפרעה לעליית יהודים להר הבית, מתוך תחושה ש"אל-אקצא בסכנה". על פי הערכות גורמים בשירות הביטחון הכללי ובמשטרה, מונים הארגונים יותר מאלף נשים במוראביטאת ומאות גברים במוראביטן. הפעילים מקבלים שכר על עבודתם בסכומים שבין 1,500 עד 4,000 שקל בחודש בהתאם למידת פעילותם והתמדתם במקום.

הכסף לפעילות היומית של הארגונים מגיע מעזה דרך ארגונים שונים. שר הביטחון הכריז על שורה של ארגונים כאלו כהתארגנויות בלתי חוקיות במסגרת המאבק נגד המואביטון. ב-12 באוגוסט 2014 הוכרזה "אימעאר אלקאצא ואלמוקאדסאת" כהתארגנות בלתי חוקית. ב-29 בדצמבר 2014 הוכרזו "אלפג'ר לאומנות וספרות בע"מ" וחברת "המוסלמיות למען אלאקצא", כהתארגנויות בלתי חוקיות. ב-8 בספטמבר 2015 הכריז שר הביטחון על מוראביטון, ושורה נוספת של ארגונים כהתארגנויות בלתי חוקיות. בנובמבר 2015 הוכרזה התנועה האיסלמית כהתארגנות בלתי חוקית.

במערכת הביטחון זיהו כי העמותה הישראלית "עמארה אל אקצא", משמשת כמתווכת להעברת הכספים מחמאס לפעילים בהר הבית. בחודש ינואר שנת 2016 הוכרזה העמותה "עמארה אל אקצא" כהתארגנות בלתי חוקית.

בריאיון לעיתונאי שלומי אלדר מתארת אחת מנשות המוראביטאת את אופן פעולתן:

## קישורים חיצוניים
* 
* המשטרה עצרה פעילת מוראביטאת מרכזית החשודה בהשתייכות לארגון בלתי חוקי
* סיור ההזוי ביותר שהיה לי בהר הבית ושינוי הסטטוס קוו
* 
* Muslims Harass US Congressmen on Temple Mount
* U.S. Congressman Harassed By Palestinian Muslims Yelling ‘Allahu Akbar’

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערביי ישראל: ארגונים
קטגוריה:תנועות אסלאמיות
קטגוריה:ישראל: ארגונים דתיים
קטגוריה:ישראל: ארגונים פוליטיים
קטגוריה:התנועה האסלאמית
ראני ח'דירה

**ראני ח'דירה** (בגרמנית: **Rani Khedira**; בערבית: **راني خضيرة**; נולד ב-27 בינואר 1994) הוא כדורגלן גרמני המשחק בעמדת הקשר בקבוצת אוניון ברלין מהבונדסליגה.

## קריירה
נולד בשטוטגרט לאב תוניסאי ולאם גרמניה. אחיו הגדול הוא כדורגלן העבר סאמי ח'דירה.

### שטוטגרט
ח'דירה נולד בשטוטגרט שבגרמניה. הוא החל לשחק במחלקת הנוער של TV אופינגן, ובשנת 2005 עבר למחלקת הנוער של שטוטגרט. בשנת 2012 החל ח'דירה לשחק בשטוטגרט II, קבוצת המילואים של שטוטגרט, ששיחקה בליגה הגרמנית השלישית. ב-1 בספטמבר 2013 ערך ח'דירה את הופעת הבכורה שלו בקבוצה הראשונה של המועדון, כשנכנס כמחליף בדקה ה-80 בניצחון 2–6 על הופנהיים במסגרת המחזור הרביעי בבונדסליגה. הוא ערך תשע הופעות ליגה בעונת .

### ר.ב. לייפציג
בחודש יולי 2014 חתם ח'דירה בר.ב. לייפציג מהבונדסליגה השנייה. ב-2 באוגוסט ערך ח'דירה את הופעת הבכורה שלו במועדון, כששיחק 90 דקות בתיקו 0-0 נגד ו.פ.ר. אאלן במסגרת המחזור הראשון בליגה. בעונתו הראשונה במועדון ערך ח'דירה 22 הופעות ליגה. בעונתו השנייה במועדון ערך ח'דירה 19 הופעות ליגה ולקח חלק בעלייתה של הקבוצה לבונדסליגה. בעונת הבכורה שלו עם ר.ב. לייפציג בבונדסליגה, סיימה הקבוצה במקום השני, אם כי ח'דירה לא זכה להזדמנויות רבות, וערך עשר הופעות ליגה בלבד. בתום עונת 2016/17 עזב את הקבוצה.

### אאוגסבורג
בקיץ 2017 חתם ח'דירה על חוזה באאוגסבורג לארבע שנים. ב-14 באוגוסט ערך הופעת בכורה בתיקו 1-1 נגד באייר לברקוזן.

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני שטוטגרט
קטגוריה:כדורגלני ר.ב. לייפציג
קטגוריה:כדורגלני אאוגסבורג
קטגוריה:כדורגלני אוניון ברלין
קטגוריה:שטוטגרט: כדורגלנים
קטגוריה:גרמנים ממוצא תוניסאי
קטגוריה:גרמנים שנולדו ב-1994
הדיוויזיה ה-36 (ורמאכט)

**הדיוויזיה ה-36** (בגרמנית: **36. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, בקרבות שונים בחזית המזרחית, והושמדה במבצע בגרטיון. לאחר מכן הוקמה הדיוויזיה כ**דיוויזיית הפולקסגרנדיר ה-36**, שלחמה בחזית המערבית, ובכלל זה במבצע נורדווינד, עד סוף המלחמה.

## היסטוריה
### הדיוויזיה הממונעת ה-36
הדיוויזיה הוקמה ב-1 באוקטובר 1936 בקייזרסלאוטרן, והועמדה תחת פיקוד גאורג לינדמן. הדיוויזיה השתתפה בסיפוח צ'כוסלובקיה, ובמהלך המערכה בפולין הייתה הדיוויזיה בחזית המערבית, כחלק מהקורפוס ה-24 במסגרת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-7 במסגרת הארמייה ה-16, ובשלב השני כחלק מהקורפוס ה-38 במסגרת הארמייה השנייה, והשתתפה בכיבוש ורדן ובפריצת קו מאז'ינו. במהלך מבצע ברברוסה לחמה הדיוויזיה כחלק מהקורפוס הממונע ה-41 במסגרת ארמיית הפאנצר הרביעית, ובמהלך הקרב על מוסקבה לחמה כחלק מהקורפוס הממונע ה-56 במסגרת ארמיית הפאנצר השלישית. לאחר מכן לחמה הדיוויזיה בקרבות שונים בגזרה המרכזית, ובמבצע בגרטיון לחמה כחלק מהקורפוס הממונע ה-41 במסגרת הארמייה התשיעית והושמדה על יד בוברויסק.

### דיוויזיית הגרנדיר ה-36
ב-3 באוגוסט 1944 הוקמה **דיוויזיית הגרנדיר ה-36** על בסיס הדיוויזיה ה-268, והועמדה תחת פיקוד אוגוסט ולם. הדיוויזיה לחמה בסאר-פפאלץ, כחלק מהקורפוס ה-82 במסגרת הארמייה הראשונה.

### דיוויזיית הפולקסגרנדיר ה-36
ב-9 באוקטובר 1944 שונה שמה של הדיוויזיה ל**דיוויזיית הפולקסגרנדיר ה-36**, והיא הועברה תחת פיקוד הקורפוס ה-80 במסגרת הארמייה השביעית. בינואר 1945 לחמה הדיוויזיה במבצע נורדווינד כחלק מקורפוס האס אס ה-13 במסגרת הארמייה הראשונה, ולאחר מכן לחמה בקרבות השונים בגרמניה עד סוף המלחמה.

## מפקדים

## קישורים חיצוניים

* הדיוויזיה ה-36 באתר lexikon-der-wehrmacht 
* דיוויזיית הגרנדיר ה-36 באתר lexikon-der-wehrmacht
* דיוויזיית הפולקסגרנדיר ה-36 באתר lexikon-der-wehrmacht

36
דיוויזיה 36
יצחק גיל-עד

**יצחק גליצקי גיל-עד** (נולד ב-1943) הוא ספורטאי פאראלימפי לשעבר.

נולד בתל אביב ובגיל צעיר חלה בשיתוק ילדים.

ב זכה במדליית זהב בטניס שולחן זוגות (עם ברוך חגאי). כחבר בנבחרת הכדורסל קלע שש מתוך עשרים נקודות שנצברו והיה שותף לזכיית הנבחרת במדליית ארד.

ב זכה במדליית זהב עם נבחרת הכדורסל ובמדליית זהב וקביעת שיא עולמי בזריקת דיסקוס למרחק 25.25 מטר. בתחרויות הדיפת כדור ברזל, הטלת כידון וזריקת אלה לא העפיל לתחרויות הגמר. בתחרות מקומית בישראל שנערכה ב-1974 שבר גליצקי את שיא העולם בזריקת דיסקוס שקבע ב-1968 וקבע שיא חדש למרחק 25.75 מטר.

ב השתתף בארבע תחרויות אתלטיקה והגיע למקום החמישי בתחרות זריקת דיסקוס. במקצועות הדיפת כדור ברזל והטלת כידון סיים במקומות נמוכים.

ב זכה במדליית ארד בזריקת דיסקוס למרחק 25.18 מטר. בתחרות הדיפת כדור ברזל סיים במקום ה-11.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית ארד פאראלימפית מישראל
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:זורקי דיסקוס ישראלים
קטגוריה:מטילי כידון ישראלים
קטגוריה:הודפי כדור ברזל ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:שחקני טניס שולחן במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראלים שנולדו ב-1943
לה פטי לארוס

**לה פֶּטי לָארוּס** (בצרפתית: **Le Petit Larousse**) הוא מילון אנציקלופדי צרפתי היוצא לאור בהוצאת לארוס. 
## היסטוריה
מילון מאת פייר לארוס, שנשא את שמו, יצא לאור לראשונה ב-17 כרכים בשנת 1856. המילון לא זכה להצלחה כלכלית. בשנת 1905 יזם אחיינו של לארוס, ז'וליין הולייה, יחד עם רואה החשבון של ההוצאה, קלוד אוז'ה, את הוצאתו לאור של "לה פטי לארוס" - מילון בכרך אחד שהתבסס על מילונים קודמים של אוז'ה. במילון היו שני חלקים: חלק של אוצר מילים וחלק של שמות עצם פרטיים. המוטו של פייר לארוס, "Je sème à tout vent" ("אפזר לכל רוח"), משתקף בעטיפה של המהדורות השונות של המילון, שעליהן מופיעה דמותה של אישה המפזרת לרוח את ראשו של הפרח שן הארי.

מהדורה חדשה של המילון יוצאת לאור מדי קיץ, וכוללת שינויים שנוצרו בשנה החולפת (מילים חדשות, אירועים חשובים, התפתחות טכנולוגית וכו'). במהדורת 2011, למשל, נוספו המושגים "ויקיפדיה" ו"פאשניסטה", והאישים מישל וולבק ופנלופה קרוז. מדי תקופה של 10 עד 15 שנים המילון כולו נבדק מחדש ומותאמות בו ההגדרות (לא תמיד בהצלחה: במהדורת 1906 של המילון נכתב, בהגדרת "יהודי" (juif): "il existe beaucoup de juifs en Pologne" - "קיימים הרבה יהודים בפולין". משפט זה נכלל גם במהדורת 1958, 13 שנים לאחר שכמעט לא נותרו יהודים בפולין). מהדורת "לה פטי לארוס 2007" (שיצאה לאור ב-2006) כוללת 1,918 עמודים, שבהם 150,000 הגדרות ו-5,000 איורים. 

במשך תקופה ארוכה התעלם המילון מתיקוני האיות של הצרפתית  שאושרו בשנת 1990 על ידי המועצה העליונה לשפה הצרפתית. רק במהדורת 2011 הוצגה במילון רשימת המילים שהושפעו מתיקונים אלה. 

המילון יוצא לאור ב-12 גרסאות, החל במילון לתלמיד וכלה במילון השלם, וכן גרסת CD-ROM. בשנת 2015 נמכרו גרסאות אלה ב-2.5 מיליון עותקים. למילון פורסמו גם גרסה ספרדית (El Pequeño Larousse Ilustrado) וגרסה איטלקית (Il Piccolo Rizzoli Larousse).

## קישורים חיצוניים

* 
* Dictionnaires de français, באתר של הוצאת לארוס
* Le Petit Larousse, מהדורת 1906, באתר Internet Archive 

## הערות שוליים

קטגוריה:מילונים
קטגוריה:אנציקלופדיות בשפה הצרפתית
טימבאלו

**טימבאלו** (איטלקית: **Timballo**) היא מנה מהמטבח האיטלקי המכילה פסטה אפויה, אורז או תפוחי אדמה וכן תוספות שונות כגון בשר, גבינה, דגים, ירקות או פירות. וריאציה של המנה נקראת טימבאלו אלברוני ("timballo Alberoni") על שם הקרדינל האיטלקי גיולו אלברוני. מנה זו כוללת מקרוני, פטריות, חמאה וגבינה.

## אטימולוגיה
מקור שם המנה הוא מהמילה הצרפתית לטימפני ("timbale"). באזורים מסוימים באיטליה יש למנה שם אחר, כגון בומבה, טורטינו, סרטו או פסטיצ'יו. הטימבאלו דומה מאוד לפשטידה ובשפת האנגלית הוא מכונה "עוגה".

## הכנה
250px|ממוזער|שמאל|טימבאלו פטדסה עטוף בבצק
את המאכל מכינים בכלי בצורת כיפה כאשר הביצים והגבינה משמשות כחומר מאגד. במחוז אמיליה-רומאניה, שם נקרא המאכל "בומבה", נהוג להוסיף למנה אורז, גבינה מקומית ופסטה יבשה. במחוז אברוצו בסיס המאכל הוא יריעות קרפ, בעוד שבאזורים אחרים משתמשים ברביולי או בניוקי. בסיציליה נהוג להכין את המאכל עם פסטה וחצילים.

בחבלים אחרים באיטליה מוסיפים למנה רוטב פטריות, תבשיל גבינה פיימונטית וכן רוטב בשאמל.

## ראו גם
* לזניה
* קיש

## קישורים חיצוניים

קטגוריה:המטבח האיטלקי
ששון אהרוני

**ששון אהרוני** (נולד ב-1949) הוא ספורטאי ספורט נכים ישראלי. השתתף חמש פעמים כנציג ישראל במשחקים הפאראלימפיים.

נולד בשכונת שעריה בפתח תקווה ובגיל שנתיים חלה בשיתוק ילדים. הוא החל להתאמן במרכז הספורט לנכים. שנים ארוכות היה אלוף ישראל בסיוף בכיסאות גלגלים ויצא לתחרויות בינלאומיות.

ב התחרה בשתי תחרויות סיף אישיות, באחת זכה במדליית כסף ובשנייה לא העפיל לגמר. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם.

ב התחרה בשתי תחרויות סיף, אחת מהן סיים במקום החמישי ובשנייה לא העפיל לגמר. עם נבחרת הכדורסל זכה במדליית כסף.

ב התחרה בסיף ודורג במקום השישי. עם נבחרת כדורסל כיסאות גלגלים היה שותף לזכייה במדליית זהב.

ב זכה במדליית כסף בתחרות הסיף.

ב התחרה בטניס כיסאות גלגלים והפסיד בחצי הגמר. באותה שנה היה ממקימי ההתאחדות העולמית לטניס כיסאות גלגלים וכיהן בה כסגן נשיא ההתאחדות.

בשנת 2025 נחנך לכבודו כוכב בשדרת כוכבי הספורט של העיר פתח תקווה.

ששון היה נשוי בעבר לספורטאית ספורט נכים תקווה אהרוני להם שני ילדים משותפים: בנם, הזמר חן אהרוני וביתם, ליאן.

## הערות שוליים

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:סייפים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:סייפים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:סייפים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:טניסאים במשחקים הפאראלימפיים סיאול (1988)
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:סייפים פאראלימפיים ישראלים
קטגוריה:סייפים נכים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראלים שנולדו ב-1949
פיונה סיסטו

**פיונה סיסטו איפולו אמירמיג'ה** (בדנית: **Pione Sisto Ifolo Emirmija**; נולד ב-4 בפברואר 1995 בקמפלה שבאוגנדה) הוא כדורגלן דני-אוגנדי המשחק בעמדת קשר הכנף בקבוצת אריס סלוניקי מליגת העל היוונית.

## קריירת מועדונים
### מיטיולן
סיסטו נולד בקמפלה שבאוגנדה, ובהיותו בן חודשיים עבר יחד עם הוריו לדנמרק. בשנת 2002 החל לשחק במחלקת הנוער של טיורינג, ובשנת 2010 עבר למחלקת הנוער של מיטיולן מליגת העל הדנית. ב-18 בנובמבר 2012 ערך סיסטו את הופעת הבכורה שלו במועדון, כשנכנס כמחליף בדקה ה-63 בהפסד 2-1 לפ.צ. קופנהגן במסגרת המחזור ה-17 בליגה. הוא ערך 10 הופעות ליגה בעונת .

בעונת  ביסס עצמו סיסטו כשחקן הרכב בקבוצה, כשהוא עורך 27 הופעות ליגה. ב-19 ביולי 2013 הבקיע סיסטו את שער הבכורה שלו במועדון, שער בדקה ה-27 בניצחון 2-0 על אורהוס במסגרת המחזור הראשון בליגה. ב-2 במרץ 2014 הבקיע צמד שערים בניצחון 5-1 על פ.צ. קופנהגן במסגרת המחזור ה-20 בליגה. בסך הכל הבקיע סיסטו 6 שערי ליגה בעונה זו.

גם בעונת , בה זכתה מיטיולן באליפות דנמרק, המשיך סיסטו להוות שחקן חשוב בקבוצה. הוא ערך 22 הופעות ליגה והבקיע 8 שערים, ביניהם צמדים נגד הוברו ונגד נורסאלנד.

זכייתה של מיטיולן באליפות דנמרק הקנתה לה מקום במוקדמות ליגת האלופות לעונת 2015/2016 החל מסיבוב ההעפלה השני. סיסטו לקח חלק בשני משחקי סיבוב ההעפלה השני נגד לינקולן רד אימפס מגיברלטר, אותו צלחה מיטיולן, ובשני משחקי סיבוב ההעפלה השלישי נגד אפואל ניקוסיה מקפריסין, אותו לא צלחה מיטיולן ונשרה לשלב פלייאוף ההעפלה לליגה האירופית לעונת 2015/2016. סיסטו שיחק בשני משחקי פלייאוף ההעפלה נגד סאות'המפטון, אותו צלחה קבוצתו והעפילה לשלב הבתים. ב-17 בספטמבר 2015 ערך סיסטו את הופעת הבכורה שלו בליגה האירופית, כששיחק 81 דקות בניצחון 1-0 על לגיה ורשה במסגרת המחזור הראשון בשלב הבתים. ב-1 באוקטובר 2015 הבקיע סיסטו את שער הבכורה שלו בליגה האירופית, שער בדקה ה-51 בניצחון 3-1 על קלאב ברוז' במסגרת המחזור השני בשלב הבתים. סיסטו הבקיע שער נוסף במפגש השני נגד קלאב ברוז' בשלב הבתים, ושער אחד בכל אחד משני המשחקים נגד מנצ'סטר יונייטד בשלב 32 הגדולות, אותו לא צלחה מיטיולן. במסגרת הליגה, ערך סיסטו 29 הופעות והבקיע ארבעה שערים.

בתחילת עונת  ערך סיסטו שתי הופעות ליגה במיטיולן והבקיע צמד בניצחון 4-0 על נורסאלנד במסגרת המחזור השני.

בספטמבר 2023 חתם באלניהספור הטורקית.

### סלטה ויגו
ב-31 ביולי 2016 חתם סיסטו בסלטה ויגו מליגת העל הספרדית כמחליף לנוליטו, שעזב למנצ'סטר סיטי. ב-22 באוגוסט ערך סיסטו את הופעת הבכורה שלו במועדון, כששיחק 66 דקות והוחלף על ידי ג'ון גווידטי בהפסד 1-0 ללגאנס במסגרת המחזור הראשון בליגה. ב-25 בספטמבר הבקיע סיסטו את שער הבכורה שלו במועדון, שער בתוספת הזמן של המחצית השנייה בניצחון 2-0 על אספניול במסגרת המחזור השישי בליגה.

### חזרה למיטיולן
ב-5 בספטמבר 2020 חזר סיסטו למיטיולן.

## קריירה בינלאומית
ב-4 בספטמבר 2015 ערך סיסטו את הופעת הבכורה שלו בנבחרת דנמרק, כששיחק במחצית הראשונה בתיקו 1-1 נגד נבחרת אלבניה במסגרת מוקדמות יורו 2016.

## תארים
; מיטיולן
* אליפות דנמרק (1): 2014/2015
* הגביע הדני (1): 2020/2021

## קישורים חיצוניים

קטגוריה:כדורגלנים דנים
קטגוריה:כדורגלנים אוגנדים
קטגוריה:קשרי כדורגל דנים
קטגוריה:קשרי כדורגל אוגנדים
קטגוריה:חלוצי כדורגל אוגנדים
קטגוריה:כדורגלני מיטיולן
קטגוריה:כדורגלני סלטה ויגו
קטגוריה:כדורגלני אלניהספור
קטגוריה:כדורגלני אריס סלוניקי
קטגוריה:כדורגלני נבחרת דנמרק
קטגוריה:כדורגלני מונדיאל 2018
קטגוריה:אוגנדים שנולדו ב-1995
המורה דרורה לא מפלצת

**המורה דרורה לא מפלצת** הוא רומן רב-מכר לבני הנעורים מאת הסופר והתסריטאי ינץ לוי. הספר, שהתפרסם בשנת 2014 בהוצאת זמורה ביתן, מבוסס על חוויות מילדותו של המחבר.

## עלילת הספר
עלילת הספר מתרחשת בשנות ה-80 של המאה ה-20 ומספרת על מיכאל, תלמיד בית ספר מצטיין, שתקן וצייתן, אבל מאוד לחוץ. מיכאל מוצא את עצמו בוכה פעם אחר פעם בבית ספר מרוב לחץ ומצוקה רגשית. במהלך החופש הגדול הוא מבטיח לעצמו שבשנה הבאה הוא לא יבכה, אלא שבתחילת השנה הוא מגלה שהמורה שלו היא דרורה, "המורה הכי מפחידה מאז ימי הדינוזאורים". דמותה הקומית-טראגית של המורה דרורה קשוחה, נבחנית ונוהגת להטיל מורא על תלמידיה. יש לה קול צרוד וצורמני. היא חסרת סבלנות ורגישות ונוהגת להשפיל את התלמידים. אמנם תחילת השנה נראית מאיימת, אך מיכאל אינו יודע מה צופן בחובו העתיד. בסיפור התבגרות רגיש, מותח ומשעשע, מיכאל עובר תהפוכות מפתיעות, ועלילת הספר נוגעת בהיבטים מרכזיים בחייהם של ילדים ובני נוער - התאהבות, מקובלים ולא מקובלים, לימודים בבית ספר, חברות, יחסי ילדים והורים ועוד. העלילה הריאליסטית בעיקרה נוגעת גם בחוויות יוצאות דופן הכוללות אוצר, בית נטוש ומסתורי, חבורה שיוצאת למבצע חשאי ועוד.

אף על פי שהרומן הוא תקופתי הוא אינו כתוב בנימה נוסטלגית. להפך, הקול המספר ברומן - הלוא הוא קולו של מיכאל המבוגר - חוזר ומביט באירוניה ואף בביקורת גלויה על מנהגים ומאפיינים של חיי ילדים ובני נוער בשנות ה-80 בישראל.

## קבלה
הספר זכה לביקורות משבחות. הספר היה מועמד בקטגוריית ספר השנה של טקס נבחרי הילדים של ערוץ הילדים לשנת 2016.

## לקריאה נוספת
* 
* ריאיון עם ינץ לוי על הספר בתוכנית "העולם הבוקר".
* פרק ראשון מתוך "המורה דרורה לא מפלצת".

## הערות שוליים

קטגוריה:ספרי ילדים ונוער בעברית
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
עונת 1988/1989 בגביע אירופה לאלופות בכדורגל

**עונת 1988/1989 ב[[ליגת האלופות|גביע אירופה לאלופות בכדורגל]]** הייתה העונה ה-34 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-6 בספטמבר 1988 ומשחק הגמר נערך ב-24 במאי 1989. 

בתחרות השתתפו 31 קבוצות. בעקבות אסון הייזל אלופת אנגליה לא יכלה להשתתף בתחרות.

משחק הגמר נערך בקאמפ נואו, ברצלונה. התחרות הסתיימה בניצחון של מילאן בפעם השלישית בתולדות המועדון.

## מתכונת התחרות
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. 

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

## השלבים המתקדמים

## ראו גם
גמר גביע אירופה לאלופות 1989.
  
## קישורים חיצוניים
* 
* נתונים מאתר אופ"א

קטגוריה:תחרויות כדורגל ב-1988
קטגוריה:תחרויות כדורגל ב-1989
קטגוריה:עונות בליגת האלופות
קטגוריה:1988 באירופה
קטגוריה:1989 באירופה
רגנר גרניט

**רגנר ארתור גרניט** (באנגלית: **Ragnar Arthur Granit**; 30 באוקטובר 1900 – 12 במרץ 1991) היה מדען שוודי-פיני, חתן פרס נובל לפיזיולוגיה או לרפואה לשנת 1967.

גרניט נולד בריהימאקי שבפינלנד, שהייתה שייכת באותה התקופה לאימפריה הרוסית. בשנת 1927 סיים ללמוד רפואה באוניברסיטת הלסינקי.

ב-1940, כשפינלנד הותקפה באופן מסיבי על ידי ברית המועצות במהלך מלחמת החורף, עבר גרניט לסטוקהולם שבשוודיה, לאחר שחיפש סביבה שלווה עבור לימודיו.

שנה לאחר מכן קיבל גם אזרחות שוודית, שאפשרה לו להמשיך בעבודתו ולחיות מבלי לדאוג מהמלחמה, שנמשכה עד שנת 1945. אף על פי שכאמור עזב את פינלנד, הוא נשאר נאמן למדינה זו לכל ימי חייו.

גרניט היה פרופסור לנוירופיזיולוגיה במכון קרולינסקה מ-1946 ועד לפרישתו בשנת 1967. בשנת פרישתו זכה בפרס נובל לפיזיולוגיה או לרפואה, יחד עם הלדן קפלר הרטליין וג'ורג' ואלד, על תיאור הסוגים השונים של תאים רגישים לאור בעין והדרך שבה אור משפיע עליהם.

נפטר בסטוקהולם ב-12 במרץ 1991.

## קישורים חיצוניים

* 
* 

קטגוריה:בוגרי אוניברסיטת הלסינקי
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל פינים
קטגוריה:זוכי פרס נובל שוודים
קטגוריה:מדענים פינים
קטגוריה:מהגרים מפינלנד לשוודיה
קטגוריה:מדענים שוודים
קטגוריה:עמיתים זרים בחברה המלכותית
קטגוריה:פיזיולוגים
קטגוריה:סגל מכון קרולינסקה
קטגוריה:שוודים של פינלנד
קטגוריה:שוודים שנולדו ב-1900
קטגוריה:שוודים שנפטרו ב-1991
יחסי הונג קונג – ישראל

**[[ישראל]] ו[[הונג קונג]]** מקיימות יחסים דיפלומטיים מלאים כחלק מקשריה הדיפלומטיים של ישראל עם הממלכה המאוחדת בעבר ועם הרפובליקה העממית של סין בהווה. לישראל יש קונסוליה בהונג קונג, בעוד הונג קונג מיוצגת באמצעות משרד הכלכלה והמסחר שלה בנוסף לשגרירות הסינית בתל אביב.

## היסטוריה
בספטמבר 1984 הסכימו סין ובריטניה כי ב-1997 תחזור המושבה הונג קונג לריבונות סינית. ההסכם הותיר פתח להמשכת פעילות הקונסוליה הישראלית בהונג קונג גם לאחר מכן, ובכך - נוצר סיכוי לפעול בניסיון להבקיע את החומה המדינית הסינית. חנן בר-און, המשנה למנכ"ל משרד החוץ, פנה לראובן מרחב, בעברו איש מוסד ובאותה עת איש משרד החוץ ששב מביירות ועסק בסוגיה הלבנונית. לאחר בדיקת התכנות יצא ראובן מרחב ב-1985 לשליחותו כקונסול ישראל בהונג קונג, במהלכה טווה קשרים אפקטיביים ודיסקרטיים מועילים ביותר עם אנשי אקדמיה וממשל בסין.

היחסים הדו-צדדיים בין ישראל להונג קונג טובים ויציבים. לאורך שנות קיומו של מעמדה הנוכחי של הונג קונג מאז 1997, אין השפעה כלשהי ליחסי ישראל-סין על יחסיה עם הונג קונג והיא עמיתת הסחר הגדולה של ישראל באסיה. מאז ומתמיד הונג קונג תמכה במערך סחר חופשי ומולטילטראלי והייתה חברה פעילה בארגון הסחר העולמי. בין היתר, נחתמו בין המדינות הסכם מו"פ כלכלי, הסכם אבטחת ועידוד השקעות, הסכם למניעת כפל מס בספנות, הסכם למניעת כפל מס, הסכם לשיתוף פעולה במידע, בטכנולוגיה ובתקשורת, הסכמי סיוע משפטי ומזכר הבנה בין הבורסה בהונג קונג לבין רשות ניירות ערך הישראליות.

בשנת 2013 המיליארדר מהונג קונג והאיש העשיר בסין, לי קה שינג, תרם 460 מיליון שקל לטכניון בחיפה כדי שיקים שלוחה בסין.

בשנת 2015, חתמה ישראל על הסכם עם הונג קונג להגביר את שיתוף הפעולה בתחום הטכנולוגיה והמחקר ופיתוח. התוכנית שתיושם בישראל על ידי מרכז התעשייה הישראלית למחקר ופיתוח (מתימו"פ), זרוע הביצוע של לשכת המדען הראשי במשרד הכלכלה והתעשייה, תאפשר לחברות מישראל ומהונג קונג שמשתפות פעולה בפרויקטי מחקר ופיתוח תעשייתי, לזכות בתמיכה כספית משתי הממשלות. במסגרת התוכנית, יוענק סיוע לחברות ישראליות וסיניות מהונג קונג, לאתר שותפים פוטנציאלים לשיתופי פעולה תעשייתיים בין המדינות. במסגרתה, חברות טכנולוגיה ישראליות המשתפות פעולה עם חברות מהונג קונג, מוזמנות להגיש בקשה לקבלת מימון לפרויקטי מו"פ תעשייתי במסגרת "תוכנית ישראל-הונג קונג לשיתוף פעולה במו"פ תעשייתי". באותה שנה החברה לפיתוח הסחר הבינלאומי של הונג קונג השיקה נציגות בישראל בנוכחות לאונג צ'אן-יינג, ראש ממשלת הונג-קונג; יצחק כהן, סגן שר האוצר; שגיא קרני, הקונסול הכללי של ישראל בהונג קונג; עמית לנג, מנכ"ל משרד הכלכלה; עופר זקס, מנכ"ל מכון היצוא; אלי אבידר, מנכ"ל מכון היהלומים; אוריאל לין, נשיא איגוד לשכות המסחר; יולי תמיר, נשיאת שנקר; פרופסור יוג'ין קנדל, יו"ר המועצה הלאומית לכלכלה הפורש; רוני חזקיהו, יו"ר הבנק הבינלאומי; עמי אראל, יו"ר סלקום; עו"ד גלעד שר; מארק גזית, מנכ"ל Thetatray; גד פרופר, יושב ראש לוריאל ישראל; צביקה פולק, נשיא כלמוביל; יעקב הלפרין, מנכ"ל אופטיקה הלפרין; איתן בר-זאב, מנכ"ל ביג מרכזי קניות; חי גאליס, סמנכ"ל ביג; התעשיין עברי גורן; ואחרים.

יושב ראש הכנסת, יולי אדלשטיין, נסע להונג קונג בשנת 2016 כדי לחזק את הקשרים בין ישראל והונג קונג והדגיש את הקשרים הטובים ביניהן.

באוקטובר 2016 פורסם, שחברת התעופה הלאומית של הונג קונג קת'אי פסיפיק תטוס בקו הונג קונג - תל אביב החל ממרץ 2017.

## הערות שוליים

הונג קונג
ישראל
יונתן אמבר

**יונתן (יוני) אמבר** הוא גיטריסט, מלחין ומפיק מוזיקלי ישראלי. מלווה כגיטריסט את אברהם טל, קובי אפללו, דין דין אביב ועוד. הלחין את שירה של מרגלית צנעני "עץ ירוק מפלסטיק".

## ילדותו
אמבר נולד וגדל ברמת השרון. אביו היה טייס חיל האוויר ומורה בתיכון עירוני ד'.
בגיל 13 קיבל את הגיטרה הראשונה מהוריו, והחל ללמוד אצל המורה לגיטרה יזהר שאבי.

## קריירה
לאחר שירותו הצבאי, החל ללמוד ברימון. אחרי שנה, טס לבוסטון ללמוד ב"ברקלי קולג' אוף מיוזיק", לאחר שקיבל מלגת לימודים.
ב-2004 סיים תואר ראשון, עם התמחות בהנדסת קול והפקה מוזיקלית, ובמקביל לעבודה כגיטריסט וטכנאי סאונד באולפנים, החל לעבוד על אלבומו הראשון "לנוע".
בשנת 2006 חזר לארץ, ומאז מנגן עם כמה מהאמנים המובילים בארץ. בנוסף, הלחין מוזיקה לפרסומות באינטרנט ובטלוויזיה. בימים אלה, במקביל לעבודתו כגיטריסט ומפיק מוזיקלי, עובד על שירים מקוריים.
לאמבר אולפן הקלטות בבעלותו ובניהולו, ברמת השרון.
בשנת 2009 הלחין, עם חברו ישראל קמחי, את השיר "עץ ירוק מפלסטיק", שכתב אסף אטדגי. השיר, בביצועה של מרגלית צנעני, זכה באותה השנה בתואר השיר המושמע ביותר. באותה השנה כתב עבורה גם את השיר "סרט ישן".

## חיים אישיים
בשנת 2005 נישא לעינת, ולהם שלושה ילדים. מתגורר ברמת השרון.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מלחינים ישראלים
אנה סופיה בותה

**אנה "אנס" סופיה בותה** (באפריקאנס: **Anna Sophia Botha**; נולדה ב-1941) היא אצנית וקופצת לרוחק לשעבר ומאמנת אתלטיקה קלה בהווה.

בותה היא המאמנת של וייד ואן ניקרק, זוכה מדליית הזהב בריצת 400 מטר באולימפיאדת ריו 2016.

## ביוגרפיה
בותה נולדה בנמיביה בשנת 1941. בצעירותה הייתה אצנית וקופצת לרוחק והתחרתה בתחרויות מקומיות.

בותה התחילה לאמן בנמיביה בשנת 1968. האתלטים הראשונים שלה היו ילדיה (בת ובן).

בשנות השמונים המאוחרות עברה בותה עם משפחתה לעיר בלומפונטיין בדרום אפריקה, שם קריירת האימון שלה פרחה.

בשנת 1990 החלה לאמן באוניברסיטת המדינה החופשית הנמצאת בעיר בלומפונטין, היא הייתה המאמנת הראשית לאתלטיקה קלה.

בשנת 2012 וייד ואן ניקרק ביקש מבותה שתאמן אותו, והיא החלה לאמן אותו לאחר אולימפיאדת לונדון, באוקטובר 2012. בותה אחראית לשינוי הכיוון של ניקרק מריצות 200 מטר לריצות 400 מטר. בעזרת אימוניה ניקרק התגבר על פציעותיו ושיפר את תוצאותיו. ההישג הראשון הגדול היה באליפות העולם באתלטיקה בבייג'נג בשנת 2015, שם סיים את ריצת 400 מטר בזמן של 43.48 שניות וזכה במדליית זהב. לאחר מכן באולימפיאדת ריו 2016 סיים ניקרק את ריצת 400 מטר בזמן שיא של 43.03 שניות וזכה במדליית זהב.

גישתה האימונית היא שחשוב שהאתלטים ייהנו מאימונים ומנסה למנוע פציעות על ידי 'הקשבה לגוף'.

בותה היא סבתא רבה לארבעה נינים ומכונה על ידי מתאמניה ומכריה "טני אנס" (באפריקאנס: Tannie Ans) שמשמעותו דודה אנה.

## אתלטים נוספים של בותה
* אקאני סימבינה – אצן דרום אפריקאי, סיים מקום חמישי בריצת 100 מטר באולימפיאדת ריו 2016.
* פרנקי פרדריקס – אצן נמיבי, מחזיק בשיא לאומי לריצת 200 מטר ב-19.68 שניות.
* תסו מפונאג (Thuso Mpuang) – אצן דרום אפריקאי, זכה במדליית כסף בריצת 200 מטר באוניברסיאדה בשנת 2011 ומדליית ארד באוניברסיאדה בשנת 2009.

## קישורים חיצוניים
* 

## הערות שוליים

קטגוריה:ילידות 1941
קטגוריה:אתלטים דרום אפריקאים
קטגוריה:ספורטאים נמיבים
קטגוריה:מאמני אתלטיקה
קטגוריה:דרום אפריקה: אישים בספורט
קטגוריה:מאמנות ספורט
חואנפי

**חואן פאבלו אניור אקוסטה** (בספרדית: **Juan Pablo Añor Acosta**; נולד ב-24 בינואר 1994 בקראקס שבוונצואלה), הידוע בקיצור כ**חואנפי**, הוא כדורגלן ונצואלי המשחק בעמדת הקשר ההתקפי בקבוצת קראקס מליגת העל הוונצואלית ובנבחרת ונצואלה.

## קריירת מועדונים
חואנפי נולד בקראקס שבוונצואלה. הוא גדל במחלקות הנוער של לויולה ספורט קלוב ושל קראקס המקומיות, ובשנת 2009 עבר למחלקת הנוער של מאלגה מליגת העל הספרדית. בעונת  שיחק חואנפי במאלגה ב', קבוצת המילואים של מאלגה. ב-29 באוגוסט 2014 ערך חואנפי את הופעת בכורה שלו בקבוצה הראשונה של המועדון, כשנכנס כמחליף בדקה ה-76 בהפסד 3-0 לוולנסיה במסגרת המחזור השני בליגה. ב-6 בינואר 2015 הבקיע חואנפי את שער הבכורה שלו במועדון, שער בדקה ה-16 בניצחון 2-0 על לבאנטה במסגרת גביע המלך הספרדי. הוא ערך 5 הופעות ליגה בעונת . ב-16 באוקטובר 2016 הורחק חואנפי לראשונה בקריירה, לאחר שספג שני כרטיסים צהובים בתיקו 1-1 נגד דפורטיבו אלאבס במסגרת המחזור השמיני בליגה.

בעונת  זכה חואנפי לדקות משחק מרובות בקבוצה, כשהוא עורך 29 הופעות ליגה. ב-23 בינואר 2016 הבקיע חואנפי את שער הבכורה שלו בליגה, שער בדקה ה-32 בהפסד 2-1 לברצלונה במסגרת המחזור ה-21. הוא הבקיע ארבעה שערי ליגה בעונה זו. בינואר 2019 הושאל לוסקה עד לסוף העונה.

## קריירה בינלאומית
ב-14 בנובמבר 2014 ערך חואנפי את הופעת הבכורה שלו בנבחרת ונצואלה, כשנכנס כמחליף בדקה ה-58 בהפסד 5-0 לנבחרת צ'ילה במשחק ידידות. חואנפי היה גם חלק מסגל נבחרת ונצואלה לטורניר קופה אמריקה 2016. בשלושת משחקי שלב הבתים הוא לא שותף, ובמשחק רבע הגמר נגד נבחרת ארגנטינה, בו הפסידה נבחרת ונצואלה 4-1, הוא נכנס כמחליף בדקה ה-55. ב-7 בספטמבר 2016 הבקיע חואנפי את שער הבכורה שלו בנבחרת, שער בדקה ה-35 בתיקו 2-2 נגד נבחרת ארגנטינה במסגרת מוקדמות מונדיאל 2018.

## קישורים חיצוניים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני מאלגה
קטגוריה:כדורגלני וסקה
קטגוריה:כדורגלני אל-עין אל-באחה
קטגוריה:כדורגלני קראקס
קטגוריה:כדורגלני פאנטוליקוס
קטגוריה:כדורגלני נבחרת ונצואלה
קטגוריה:ספורטאים זרים בערב הסעודית
קטגוריה:ספורטאים זרים ביוון
קטגוריה:כדורגלני קופה אמריקה 2016
קטגוריה:ונצואלים שנולדו ב-1994
שרה קולאק

**שרה קולאק** (בקרואטית: **Sara Kolak**; נולדה ב-22 ביוני 1995) היא אתלטית קרואטית האלופה האולימפית (ריו דה ז'ניירו 2016) בהטלת כידון.

## ביוגרפיה
קולאק נולדה בלודברג שבקרואטיה. 

באליפות העולם באתלטיקה לנוער שנערכה בברצלונה, ספרד ב-2012 סיימה במקום 12 בהטלת כידון בתוצאה של 48.15 מטר. באליפות אירופה באתלטיקה לנוער שנערכה ברייטי, איטליה ב-2013 היא זכתה במדליית ארד בהטלת כידון בתוצאה של 57.79 מטר ובאליפות העולם באתלטיקה לנוער שנערכה ביוג'ין, אורגון, ארצות הברית ב-2014 היא זכתה במדליית ארד בתוצאה של 55.74 מטר. באליפות אירופה שנערכה בציריך, שווייץ באותה שנה היא סיימה במקום ה-21 במוקדמות בתוצאה של 52.51 מטר. בשל פציעה בכתף החמיצה קולאק את כל עונת התחרויות ב-2015. 

בפברואר 2016 קבעה שיא לאומי חדש של 60.24 מטר, במרץ שיפרה שוב את השיא ל-62.75 מטר והשיגה את הקריטריון האולימפי. באליפות אירופה שנערכה באמסטרדם, הולנד ביולי אותה שנה, היא זכתה במדליית ארד בשיא לאומי חדש של 63.50 מטר, אחרי טטיאנה קלדוביץ' מבלארוס (66.34 מטר) ולינדה סטאל מגרמניה (65.25 מטר). 

חודש לאחר מכן, באולימפיאדת ריו דה ז'ניירו היא זכתה במדליית זהב בשיא לאומי של 66.18 מטר, לפני סנטה ויליון מדרום אפריקה (64.92 מטר) והאלופה היוצאת ושיאנית העולם בארבורה שפוטאקובה מצ'כיה (64.80 מטר).

ביולי 2017 זכתה בתחרות ליגת היהלום בלוזאן בשיא אישי של 68.43 מטר. בהמשך החודש זכתה במדליית זהב באליפות אירופה עד גיל 23 שהתקיימה בבידגושץ'. באליפות העולם באתלטיקה 2017 סיימה במקום הרביעי בתוצאה של 64.95 מטר.

באולימפיאדת פריז (2024) סיימה רביעית בתוצאה של 63.40 מטר.

## קישורים חיצוניים

## הערות שוליים

קטגוריה:אתלטיות באולימפיאדת ריו דה ז'ניירו (2016)
קטגוריה:אלופים אולימפיים מקרואטיה
קטגוריה:אתלטיות קרואטיות
קטגוריה:ילידות 1995
קטגוריה:אלופות אולימפיות: הטלת כידון
קטגוריה:מטילות כידון באולימפיאדת טוקיו (2020)
קטגוריה:אתלטיות באולימפיאדת פריז (2024)
אלייזה מקרטני

**אלייזה מקרטני** (באנגלית: **Eliza McCartney**; נולדה ב-11 בדצמבר 1996) היא אתלטית ניו זילנדית המתחרה בקפיצה במוט, זוכת מדליית ארד באולימפיאדת ריו דה ז'ניירו (2016).

## ביוגרפיה
מקרטני נולדה באוקלנד שבניו זילנד, אביה התחרה כנער בקפיצה לגובה ואמה בהתעמלות מכשירים. בגיל 12 החלה להתחרות בענפים שונים באתלטיקה בהם ריצות וקפיצה לגובה, בגיל 14 החלה להתאמן בקפיצה במוט. ב-2012 זכתה באליפות ניו זילנד לנוער וב-2013 סיימה רביעית באליפות העולם לנוער. ב-2014 זכתה במדליית ארד באליפות העולם באתלטיקה עד גיל 20 בשיא לאומי של 4.45 מטר. באוניברסיאדת קוואנגג'ו (2015) זכתה במדליית כסף בתוצאה של 4.40 מטר לאחר לי לינג הסינית. בדצמבר 2015 שברה את שיא העולם עד גיל 20 בתוצאה של 4.64 מטר. במרץ 2016 קבעה שיא לאומי חדש של 4.80 מטר.

באולימפיאדת ריו דה ז'ניירו זכתה במדליית ארד כשהשוותה את שיאה האישי של 4.80 מטר וסיימה לאחר קטרינה סטפנידי מיוון וסנדי מוריס האמריקאית. בפברואר 2017 שיפרה את שיאה האישי והעמידה אותו על 4.82 מטר, תוצאה שהיא גם שיא אוקיאניה. באליפות העולם באתלטיקה 2017 סיימה במקום התשיעי בתוצאה של 4.55 מטר.

באליפות העולם באתלטיקה באולם 2018 סיימה רביעית בשיא לאומי של 4.75 מטר. במאי 2018 שיפרה את שיאה באצטדיון ל-4.85 מטר, ביוני ל-4.92 מטר וביולי 2018 קבעה תוצאה של 4.94 מטר המדרגת אותה שישית בכל הזמנים. ב-2021 נפצעה בגיד האכילס ונאלצה להחמיץ את אולימפיאדת טוקיו.

באליפות העולם באתלטיקה באולם 2024 זכתה במדליית כסף בתוצאה של 4.80 מטר, כמו הזוכה מולי קודרי אך עם יותר פסילות.
## קישורים חיצוניים

קטגוריה:אתלטיות ניו זילנדיות
קטגוריה:קופצות במוט
קטגוריה:אתלטיות באולימפיאדת ריו דה ז'ניירו (2016)
קטגוריה:זוכות מדליית ארד אולימפית מניו זילנד
קטגוריה:אתלטים באולימפיאדת פריז (2024)
קטגוריה:ניו זילנדיות שנולדו ב-1996
שושנה שרעבי

**שושנה (שושי) שרעבי-אביטל** (10 בדצמבר 1950 – 1 באוקטובר 2018) הייתה ספורטאית פאראלימפית.

## ראשית חייה
שושנה שרעבי נולדה בגני תקוה. בינקותה חלתה בפוליו. היא למדה בחינוך הממלכתי בבית הספר היסודי "גני תקוה" ובהמשך בתיכון "מורשת" בתל אביב.

שרעבי למדה קריינות ב"קול ישראל" בירושלים. לאחר מכן עבדה כפקידה בחברה המרכזית לקופסאות פח ובתדיראן, וניהלה את חנות בגדי ילדים "שושי" בגני תקוה.

## קריירה
בשנת 1963, כשהיא בת 12, הצטרפה שרעבי למרכז הספורט לנכים "ספיבק" רמת גן, בעידוד הוריה.

שרעבי השתתפה ב בה התחרתה במקצועות האתלטיקה (זריקת דיסקוס, זריקת אלה, הדיפת כדור ברזל, הטלת כידון, מרוץ עגלות וסללום). היא הגיעה להישגים רבים בעשירייה הראשונה, עם שתי זכיות במדליה: מדליית כסף עם נבחרת מרוץ שליחים בעגלות ל-160 מטר, ומדליית ארד אישית בזריקת אלה למרחק 21 מטר. בנוסף זכתה בשתי מדליות זהב: בתחרות סיוף בכיסאות גלגלים וכחברה בנבחרת הנשים בכדורסל כיסאות גלגלים.

ב זכתה בשתי מדליות בתחרויות הסיף: בתחרות אישית במדליית כסף וכחברה בנבחרת הנשים במדליית זהב. במירוץ עגלות ל-60 מטר סיימה במקום האחרון.

שושנה שרעבי אביטל נכנסה להיכל התהילה של כדורסל נשים.

## חיים אישיים
שרעבי נישאה ליוסי ולהם שתי בנות. הייתה חובבות אומנות.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* 

## הערות שוליים

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:סייפות פאראלימפיות ישראליות
קטגוריה:סייפות נכות ישראליות
קטגוריה:אתלטיות פאראלימפיות ישראליות
קטגוריה:אתלטיות נכות ישראליות
קטגוריה:ספורטאי איל"ן
קטגוריה:נפגעי פוליו ישראלים
קטגוריה:ישראליות שנולדו ב-1951
קטגוריה:ישראלים שנולדו ב-1951
קטגוריה:ישראליות שנפטרו ב-2018
קטגוריה:ישראלים שנפטרו ב-2018
קטגוריה:גני תקווה: אישים
עונת 1991/1992 בגביע אירופה לאלופות בכדורגל

**עונת 1991/1992 ב[[ליגת האלופות|גביע אירופה לאלופות בכדורגל]]** הייתה העונה ה-37 של התחרות האירופית לקבוצות כדורגל שאורגנה על ידי אופ"א והיא הייתה האחרונה במתכונת המקורית. המשחק הראשון התקיים ב-18 בספטמבר 1991 ומשחק הגמר התקיים ב-20 במאי 1992.

בתחרות השתתפו 32 קבוצות. השעיה שהוטלה על הקבוצות האנגליות בעקבות אסון הייזל הסתיימה וגם משחק הגמר נערך בלונדון. בשל מלחמות יוגוסלביה, קבוצת הכוכב האדום בלגרד שיחקה את חלק ממשחקי הבית שלה במגרש נייטרלי. דינמו קייב, אלופת ברית המועצות מינואר 1992, החלה להופיע תחת דגל אוקראינה.

משחק הגמר נערך באצטדיון ומבלי הישן, לונדון. התחרות הסתיימה בניצחון של ברצלונה בפעם הראשונה בתולדות המועדון. זה הייתה הזכייה הראשונה של קבוצה ספרדית מאז 1966.

## מתכונת התחרות
בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשלבי ההמשך. 8 קבוצות השתתפו בשלב הבתים, שגם נערכו בשיטת משחק בית ומשחק חוץ. מנצחות הבתים נפגשו למשחק הגמר.

בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצחת נקבעה בסדרת בעיטות עונשין.
## הסיבוב הראשון
32 הקבוצות שהעפילו לטורניר שיחקו ביניהן בשיטת בית וחוץ. 16 הקבוצות המנצחות בסיכום שני המשחקים עלו לסיבוב השני.

## הסיבוב השני
16 הקבוצות המנצחות בסיבוב הראשון התחרו בשיטת בית וחוץ. שמונה המנצחות בסיכום שני המשחקים עלו לשלב הבתים.

## שלב הבתים
משחקי הבתים נערכו בין 27 בנובמבר 1991 לבין 15 באפריל 1992.

### בית א'

### בית ב'

## הגמר

## קישורים חיצוניים
* 
* נתונים מאתר אופ"א
## הערות שוליים

קטגוריה:תחרויות כדורגל ב-1991
קטגוריה:תחרויות כדורגל ב-1992
קטגוריה:עונות בליגת האלופות
בתיה שוויקי

**בתיה שוויקי** (נולדה ב-1953) היא ספורטאית פאראלימפית לשעבר.

בנעוריה החלה להתאמן במרכז הספורט לנכים. סיימה את לימודיה בתיכון השרון (רוטברג) ברמת השרון ולמדה לתואר ראשון בכלכלה באוניברסיטת תל אביב.

ב התחרתה בשני משחים ל-50 מטר בסגנונות גב וחזה ודורגה רביעית במשחה חזה. במקצועות האתלטיקה זכתה בשתי מדליות נוספות: מדליית זהב בתחרות סללום ומדליית ארד בתחרות מרוץ עגלות ל-60 מטר. בתחרויות הדיפת כדור ברזל, הטלת כידון, זריקת אלה וזריקת דיסקוס לא העפילה לשלב הגמר.

ב התחרתה במרוץ עגלות יחידים ובמרוץ עגלות עם נבחרת הנשים. בשתי התחרויות דורגה במקום החמישי. בתחרות סללום דורגה במקום ה-14. עם נבחרת הנשים בכדורסל כיסאות גלגלים זכתה במדליית ארד.

השתתפה בנבחרת הנשים בכדורסל כיסאות גלגלים והייתה שותפה לזכייה במדליות זהב בתל אביב (1968) וב ובמדליות כסף ב וב. השתתפה עם נבחרת הכדורסל גם ב.

בתיה שוויקי נכנסה להיכל התהילה - כדורסל נשים

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאי איל"ן
קטגוריה:אתלטיות נכות ישראליות
קטגוריה:אתלטיות פאראלימפיות ישראליות
קטגוריה:שחייניות פאראלימפיות ישראליות
קטגוריה:כדורסלניות פאראלימפיות ישראליות
קטגוריה:שחקניות כדורסל בכיסאות גלגלים ישראליות
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:נפגעי פוליו ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
טרולים

**טרולים** (באנגלית: **Trolls**) הוא סרט הנפשה קומי מוזיקלי אמריקאי בתלת-ממד המבוסס על בובות הטרולים מאת תומאס דאם. הסרט הופק על ידי חברת דרימוורקס אנימציות ובוים על ידי מייק מיטשל ווולט דורן.

את הדמויות מדבבים אנה קנדריק, ג'סטין טימברלייק, זואי דשנל, ראסל בראנד, ג'יימס קורדן, גוון סטפאני, איקונה פופ וקונאל נייאר. הסרט מציג שני טרולים שיוצאים למסע על מנת להציל את הכפר שלהם מהאסון של הברגנים, שונאי הטרולים. הסרט הופץ בארצות הברית ב-4 בנובמבר 2016. בישראל הסרט יצא ב-13 באוקטובר 2016.

לסרט יצאה סדרת ספין אוף ב-19 בינואר 2018 בשם "טרולים: ממשיכים לרקוד!".

סרט המשך בשם "טרולים מסביב לעולם" שוחרר לאקרנים בארצות הברית ב-10 באפריל 2020.

הסרט השלישי בסדרה "טרולים 3: הקול טוב" יצא לאקרנים ב-17 בנובמבר 2023.

## תקציר העלילה
טרול זעפן בשם בראנץ' (ג'סטין טימברלייק) יוצא יחד עם פופי (אנה קנדריק) למסע להצלת אוכלוסיית עיר הטרולים מפני הברגנים, יצורים שצדים את הטרולים על מנת לאכול אותם וכך לחוות אושר.

## מדבבים באנגלית ובעברית
*אנה קנדריק/עינת אזולאי - פופי, הנסיכה של עיר הטרולים. הגיבורה הראשית של הסרט.
*ג'סטין טימברלייק/לירון לב - בראנץ', טרול ממורמר ושורד, מאז שאיבד את סבתא שלו בילדותו, לא היה יכול לשיר, בסוף הסרט ברנץ' מתרכך ושר כדי להחזיר את השמחה לטרולים האחרים.
*ראסל בראנד/פז פרל - קריק, טרול עם אישיות חיובית וחוכמה בודהיסטית, בסוף הסרט בגד בטרולים והצטרף לשף.
*ג'יימס קורדן/יפתח אופיר - ביגי, טרול ענק.
*גוון סטפאני/נועה קירל - די ג'יי סוקי, הדי ג'יי של עיר הטרולים.
*איקונה פופ/נטע טמשה ונועה לפידות - סאטין ושניל, טרוליות תאומות אשר מכורות לאופנה.
*קונאל נייאר/תום אידלסון - איש היהלומים, טרול כסוף, מנצנץ ועירום.
*מג דאנגליס - מוקסי דודרופ, טרולית מרקדת.
*ריקי דילון - אספן הייץ, טרול על סקיטרבורד.
*כריסטין ברנסקי/איילת רובינסון - שף, ברגנית מרושעת. הנבלית הראשית של הסרט.
*ג'ון קליז/אלברט כהן - המלך גריטסל, מלך הברגנים. אביו של הנסיך גריטסל, מת כאשר בנו התבגר.
*כריסטופר מינץ-פלאס/דן קיזלר - הנסיך גריטסל, מלך הברגנים מאז מות אביו.
*זואי דשנל/אלונה אלכסנדר - ברידג'ט, ברגנית טובת לב שעובדת אצל טבחית הברגנים.
*וולט דוהרן/שרון כהן - איש הענן.
*ג'פרי טמבור/שאול עזר - המלך פפי, מלך הטרולים ואביה של פופי.

## קישורים חיצוניים

*

* 
**סיקור תקשורתי:**
*
*

## הערות שוליים

קטגוריה:סרטי 2016
קטגוריה:סרטי פוקס המאה ה-20
קטגוריה:דרימוורקס הנפשה: סרטים
קטגוריה:סרטי קומדיה מונפשים
קטגוריה:סרטי הנפשה מוזיקליים
קטגוריה:סרטי חבר'ה
קטגוריה:סרטים באנגלית
קטגוריה:סרטים המבוססים על צעצועים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה של פוקס המאה ה-20
קטגוריה:טרולים (זיכיון)
קטגוריה:סרטי אנימציה על ידידות
קטגוריה:סרטי אנימציה על מוזיקה ומוזיקאים
יגאל תם

**יגאל תם** (25 במרץ 1943 – 7 בדצמבר 2014) היה ספורטאי ספורט נכים בעל מדליית ארד פאראלימפית, בה זכה בשנת 1976.

בעקבות פציעתו במלחמת ששת הימים היה משותק בפלג גופו התחתון. הוא החל להתאמן בקליעה ובכדורסל כיסאות גלגלים במסגרת בית הלוחם ולהתחרות במשחקי סטוק מנדוויל.

ב השתתף במקצה ירי מעורב בתחרויות הקליעה וזכה במדליית ארד עם 512 נקודות. ב התחרה בחמישה מקצי ירי וזכה להישגים במקומות 7 עד 11 והתחרה בנוסף בטניס שולחן. ב התחרה בשלושה מקצי ירי ודורג במקומות 5, 16 ו-21.

הוא נפטר ב-2014 והוכר כחלל צה"ל שנפטר עקב נכותו בשירות צבאי.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:קלעים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני טניס שולחן במשחקים הפאראלימפיים ארנהם (1980)
קטגוריה:קלעים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:קלעים נכים ישראלים
קטגוריה:קלעים פאראלימפיים ישראלים
קטגוריה:שחקני טניס שולחן פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:חיילי צה"ל במלחמת ששת הימים
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות ירקון
קטגוריה:ישראלים שנולדו ב-1943
קטגוריה:ישראלים שנפטרו ב-2014
גנוב על העולם

**[[גנוב על המיניונים|גנוב]] על העולם** (באנגלית: **Despicable Me 3**, בתרגום חופשי לעברית: "נבזה שכמותי 3") הוא סרט קומדיה אמריקאי בהנפשה ממוחשבת משנת 2017. הסרט הופק על ידי חברת אילומיניישן, בוים על ידי פייר קופין וקייל בלדה, ונכתב על ידי קינקו פאול וקן דאוריו. הסרט מהווה המשך ל"גנוב על המיניונים" מ-2013, והוא לרביעי בזיכיון "גנוב על".

## תקציר העלילה
### פרולוג: שנות השמונים
בשנים 1985–1987 ילד בשם בלתזאר בראט (באנגלית: **פרחח**) היה כוכב סדרה הוליוודית בה גילם ילד מחונן אך נוטה לפשע, שמנסה להשתלט על העולם. בפרק מפורסם הוא פולש למנהטן עם רובוט ענק, חותך נתח ענק מהעיר על ידי לייזר, ומעיף אותו לשמיים באמצעות מסטיק מתנפח. לאחר שלוש עונות הסדרה ירדה משידור, בעקבות התבגרותו של בראט.

### בהווה
30 שנה מאוחר יותר, בראט מנסה לגנוב יהלום ענק שיפעיל קרן לייזר מסוימת. גרו, לוסי ושני מיניונים (ג'רי ודייב) מצליחים למנוע ממנו זאת, אבל הוא נמלט בעזרת המסטיקים שלו. בעקבות כך גרו ולוסי מפוטרים מ"הליגה נגד הרשעים". 

בינתיים, המיניונים מתמרדים ודורשים מגרו שיחזור לרשע, אך הוא מסרב. אחד המיניונים, מל, מוביל את כל המיניונים, פרט לג'רי ודייב, להתפטרות המונית שנגמרת בבית סוהר.

גרו מגלה שיש לו אח תאום בשם דרו, דרו מנסה לשכנע את גרו לחזור לפשע וגרו משתכנע. לאחר שהם גונבים את היהלום גרו מתחרט ורוצה להחזיר את היהלום לבעליו, אך בראט מתחפש ללוסי וגונב אותו בחזרה. כעת, כשהוא מחזיק ביהלום שמאפשר לו להשתמש בלייזר, מפעיל בראט רובוט ענק שמפעיל לייזר, כמו בפרק המפורסם של הסדרה שלו, רק שהפעם הוא הולך ללוס אנג'לס כדי לנקום בהוליווד על הורדת הסדרה.

בראט מתחיל להרוס את העיר באמצעות מסטיקים. המיניונים בראשות מל בורחים מהכלא  ומפוצצים את המסטיקים. גרו נלחם בבראט, ודרו מנטרל את הרובוט מבפנים. למחרת דרו בורח עם שאר המיניונים ומודיע לגרו שהוא חוזר לרשע. גרו מניח לו לברוח בטענה שהוא "נותן לו פור".

## דמויות ומדבבים
*סטיב קארל ובגרסה העברית אוהד שחר - גרו, אביהם המאמץ של מארגו, אגנס ואדית', אשר פרש מחייו כנבל-על כדי לטפל בהן ובעלה של לוסי. אוהד שחר דיבב בסרט גם את דרו, אחיו התאום של גרו.
*קריסטן ויג ובגרסה העברית איילת רובינסון - לוסי, סוכנת בליגה הבינלאומית נגד רשעי-על, אשתו של גרו ואמם החדשה של מארגו, אגנס ואדית'.
*טריי פארקר ובגרסה העברית אדם - בלתזאר בראט, הנבל הראשי בסרט אשר הוא ילד כוכב לשעבר אשר גדל ונעשה אובססיבי בנוגע לדמות אותה שיחק בשנות ה-80'.
*מירנדה קוסגרוב ובגרסה העברית בר מיניאלי - מארגו, אחת מבנותיו המאומצות של גרו, והאחות הגדולה של אגנס ואדית'.
*דנה גייר ובגרסה העברית איה שני - אדית', אחת מבנותיו המאומצות של גרו, והאחות האמצעית של מארגו ואגנס.
*נב שארל ובגרסה העברית עמרי שני - אגנס, אחת מבנותיו המאומצות של גרו, והאחות הקטנה של מארגו ואדית'.
*סטיב קוגן ובגרסה העברית דודו ניב - סיילס טוסיקבאום, ראש הליגה הבינלאומית נגד רשעי-על.

## סרט קצר

בשנת 2018 יצא סרט ששמו "צהוב זה השחור החדש" (באנגלית: Yellow is the new black). סרט זה הוא עלילת משנה לסרט גנוב על העולם שמספרת על שני מיניונים ואסיר שבורחים מהכלא והשוטרים רודפים אחריהם במהלך כל הסרט, עד שהם מגיעים בטעות בחזרה לחצר הכלא.

## קישורים חיצוניים

* 

**ביקורות**
* 
* 
* 
* 

## הערות שוליים

קטגוריה:סרטי 2017
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי אילומיניישן הפקות
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטי אולפני יוניברסל

קטגוריה:סרטי אנימציה של אולפני יוניברסל
קטגוריה:גנוב על הירח
יואל זינגר

**יואל זינגר** (1932 – 26 בדצמבר 1989) היה ספורטאי פאראלימפי ישראלי ומראשוני ספורט הנכים בישראל. כן היה סמנכ"ל ומבקר פנים של התעשייה האווירית לישראל.

## ביוגרפיה
זינגר נולד בהונגריה ועלה לישראל ב-1949. התגייס בשנת 1950 ונפצע במהלך שירותו. לאחר תקופת שיקום נכנס לעבוד בשנת 1954 במחלקת תמחיר של התעשייה האווירית לישראל ובמקביל החל לעסוק בספורט נכים באימונים בתל השומר, מחנה יונה ובכפר הירוק.

השתתף במשחקי סטוק מנדוויל בקיץ 1955, בהם זכתה נבחרת הכדורסל בהשתתפותו במקום השלישי. ב-1957 היה קפטן הנבחרת בכדורסל כיסאות גלגלים והשתתף גם במשחקי טניס שולחן, בהם זכה במדליה. השתתף ב וזכה עם נבחרת הכדורסל במדליית ארד.

בשנת 1960 קודם להיות מנהל מחלקת תמחיר. לאחר שסיים לימודי ראיית חשבון בשנת 1967, מונה ב-1970 למבקר פנים של התעשייה האווירית. בשנת 1976 הועלה לדרגת סמנכ"ל. באוגוסט 1981 עבר לכהן כסמנכ"ל לשירותים מרכזיים. בשנת 1985 הוא שב לכהן כמבקר פנים. בדצמבר 1988 נבחר לנשיא לשכת המבקרים הפנימיים בישראל.

נפטר בפתאומיות ב-26 בדצמבר 1989 והוכר כחלל צה"ל שנפטר בעקבות נכותו. הוא נקבר בבית העלמין האזרחי ברמת השרון.

התחתן עם דובה לבית ינובסקי.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:זוכי מדליית ארד פאראלימפית מישראל
קטגוריה:ישראלים ילידי הונגריה
קטגוריה:עולים לאחר קום המדינה: 1948–1950
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:מבקרי פנים
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1932
קטגוריה:ישראלים שנפטרו ב-1989
We Are Born

***We Are Born*** (בעברית: "**אנו נולדים**") הוא אלבום האולפן החמישי של הזמרת האוסטרלית סיה פרלר. האלבום יצא ב-18 ביוני 2010. הסינגל הראשון מתוך האלבום: "You've Changed", יצא לאור ב-28 בדצמבר 2009. האלבום זכה בטקס "ARIA Music Awards" בשנת 2010, באלבום הפופ הטוב ביותר.

## מכירות והצלחה
We Are Born, נכנס למקום ה-2 במצעד האלבומים האוסטרלי, בארצות הברית האלבום נכנס למקום ה-37 במצעד בילבורד הוט 100. בנוסף האלבום גם הגיע למקום ה-74 על תרשים האלבומים בבריטניה.

האלבום מכר 35,000 עותקים בתרשימים האוסטרלי בשנת 2011.

בשנת 2010 פרלר הייתה מועמדת בטקס: "APRA Music Awards", לאלבום השנה וקליפ השנה: "Clap Your Hands", פרלר זכתה באותו ערב עם הסינגל בקליפ השנה. בנוסף האלבום היה מועמדת בטקס: "J Award" ב-26 ביולי 2010.

## סינגלים
***You've Changed** - הסינגל הראשון מהאלבום, יצא ב-28 בדצמבר 2009.
***Clap Your Hands** - הסינגל השני מהאלבום, יצא ב-13 באפריל 2010.
***Bring Night** - הסינגל השלישי מהאלבום, יצא ב-10 בספטמבר 2010.

## רשימת רצועות

## קישורים חיצוניים

קטגוריה:אלבומי סיה
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי זהב באוסטרליה
קטגוריה:אלבומי חברת RCA רקורדס